D Hagia Sophia is 537 ois a orthodoxe Kirch baut worn. S' werd zua de siebn Wöidwunda vom Mittloita zäid. Fia guad 1000 Jahr wars de mit Abstand greaßte Kirch auf da Wöid. S'Hauptschiff  hod etwa d' Flächn vo oam Fuaßboi-Fäid, d'Kuppl driaba is 56 Meta hoach. Mit da Eroberung Istanbuls 1453 durch de Osmanen is zur na Moschee umbaud worn. Auf Anregung vom Kemal Atatürk, am Staatsgründa da modernen Türkei is d Hagia Sophia seit 1932 a Museum, werd oiso nimma in am religiösen Sinn gnutzt.